Účastník ZPC	
Meno, priezvisko, titul:	Kálmán Petőcz, PhDr.	
Úsek:	ŠPÚ – externý expert	
	
Zahraničná pracovná cesta	
Miesto konania – štát, mesto:	Brusel	
Organizátor:	DG EAC, Európska komisia	
Termín:	18. – 19. novembra 2014	
Účel:	PS ku kompetencii 8: Kultúrne povedomie a prejavy, 2. zasadnutie	
Rokovací jazyk:	anglický	
	
Rámcový program 	
Pokračovanie diskusie o 8. kľúčovej kompetencii celoživotného vzdelávania Kultúrne povedomie a kultúrne prejavy. 
Program:
Náčrt pracovného postupu rokovania.
Kľúčové prezentácie: 
Prof. Ernst Wagner: Pracovná definícia kultúrnej kompetencie
Prof. Henry Thomas: United World College of the Adriatic, Rijeka
Práca v pracovných skupinách
Prípadové štúdie, prezentácia príkladov z praxe: Poľsko, Belgicko (francúzska komunita), Fínsko
Práca v pracovných skupinách
Náčrt štruktúry manuálu a ďalší postup práce PS (predsedovia PS Brecht Demeulenae, Jan Jaap Knol, BE)
 	
Stručný priebeh	
Práca PS sa dostala do kvalitatívne ďalšej fázy, keď bola spolupredsedami pracovnej skupiny prezentovaná základná štruktúra záverečného výstupu práce, čiže manuálu, obsahujúceho interpretáciu kľúčovej kompetencie KC8 a odporúčania pre jej napĺňanie a praktickú implementáciu.
Zazneli dve kľúčové prednášky. Prof. Ernst Wagner z Mníchova, aj na základe svojho predchádzajúceho odborného príspevku, aj na základe podkladov dodaných delegáciami ČŠ, pripravil pracovný materiál k definíciám obsiahnutým v KC8. K tomuto boli následne vytvorené pracovné skupiny. 
Bol som požiadaný, aby som bol raportérom pracovnej skupiny k definíciám, a neskôr aj raportérom pracovnej skupiny k problematike úlohy škôl (formálneho vzdelávania) pri napĺňaní KC 8. Správy mnou spísané sú prílohou tejto správy.
Druhou kľúčovou prednášku prezentoval prof. Henry Thomas, expert na problematiku kultúrneho a interkultúrneho vzdelávania z United World College of the Adriatic. Jeho prednáška bola zameraná najmä na metodológiu kultúrneho a interkultúrneho vzdelávania.  
V ďalšej časti boli prezentované tri prípadové štúdie: Belgická frankofónna komunita, Poľsko, Fínsko. Belgická prezentácia bola zaujímavá najmä z pohľadu kultúrnej politiky belgického štátu, ktorá je delimitovaná na tri tzv. kultúrne komunity (frankofónnu, flámsku a nemeckú). Fínski experti prezentovali, ako je umelecké a kultúrne vzdelávanie začlenené do aj u nás veľmi študovaného a preferovaného tzv. fínskeho modelu. 
Ďalšie zasadnutie bude v Rige (v rámci lotyšského predsedníctva), asi v marci 2015. Práca bude pokračovať ďalej v máji a júni, záverečné zasadnutie by malo byť v októbri. 	
Odporúčania a závery	
Odporúčam venovať pozornosť tomu, akým smerom sa v rámci pracovnej skupiny vyvíja interpretácia základných koncepčných otázok a definícií, a tiež venovať pozornosť najlepším príkladom z praxe, napríklad ďalšiemu zdokonaľovaniu fínskeho modelu, ktorý práve prebieha vo Fínsku – a to vo vzťahu ku kultúrnemu a umeleckému vzdelávaniu. Odporúčam na najbližšie zasadnutie PS pripraviť a prezentovať prípadovú štúdiu o tom, ako sa KC 8 implementuje u nás. 	
Očakávaný prínos	
Výsledok práce pracovnej skupiny by mal v pozitívnom zmysle ovplyvniť zvažovania pri tvorbe štátnych a školských vzdelávacích programov pre oblasti Umenie a kultúra, ale aj Človek a hodnoty, Človek a spoločnosť, takisto pre tvorbu programov a projektov neformálneho a informálneho vzdelávania v oblasti kultúrneho povedomia. 	
Prehľad prinesenej dokumentácie a miesto jej uloženia	
Všetky dokumenty sú prístupné elektronicky, na ŠPÚ. Materiály prezentované na zasadnutí, neposlané vopred, budú postúpené členom a členkám PS zo sekretariátu EK v najbližších dňoch.	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
	
Súhlasím so zverejnením správy na internete.	
Správu vypracoval: Kálmán Petőcz	
Dátum: 24. novembra 2014	
Správu schválil: